WHA คว้ารางวัล “บริหารจัดการเป็นเลิศ” ปี 2565
WHA คว้ารางวัล Thailand Corporate Excellence Awards 2022 สาขาความเป็นเลิศในการบริหารจัดการโดยรวม รางวัล Distinguished ตอกย้ำการสร้างธุรกิจเติบโตอย่างมีธรรมาภิบาล พร้อมดูแลสิ่งแวดล้อมและสังคมให้ยั่งยืน
WHA คว้ารางวัล Thailand Corporate Excellence Awards 2022 สาขาความเป็นเลิศในการบริหารจัดการโดยรวม รางวัล Distinguished ตอกย้ำการสร้างธุรกิจเติบโตอย่างมีธรรมาภิบาล พร้อมดูแลสิ่งแวดล้อมและสังคมให้ยั่งยืน
25 พ.ย. 2565

นางสาวจรีพร จารุกรสกุล ประธานคณะกรรมการบริษัท และประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ได้รับมอบรางวัลอันทรงเกียรติ Thailand Corporate Excellence Awards 2022 ในสาขาความเป็นเลิศในการบริหารจัดการโดยรวม รางวัล Distinguished จากงาน TMA Excellence Awards 2022 รางวัลดังกล่าวจัดขึ้นโดยสมาคมการจัดการธุรกิจแห่งประเทศไทย ร่วมกับสถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย ทั้งนี้ผลรางวัลมาจากการสำรวจความคิดเห็นของผู้บริหารระดับสูงทั่วประเทศและกรรมการผู้ทรงคุณวุฒิ โดยพิจารณาจากข้อมูลเกี่ยวกับแนวทางการบริหารองค์กรในสาขานั้น ๆ รวมถึงผลลัพธ์และความสำเร็จจากการดำเนินงาน
“ดิฉันรู้สึกเป็นเกียรติอย่างยิ่งที่ได้รับรางวัลอันทรงเกียรติในวันนี้ เราให้ความสำคัญกับความเป็นเลิศด้านการบริหารจัดการในทุกการดำเนินงานของดับบลิวเอชเอ ดิฉันขอขอบคุณผู้บริหารและพนักงานของดับบลิวเอชเอทุกท่านสำหรับการมีส่วนร่วมและความพยายามอย่างยิ่งยวดตลอดมา” นางสาวจรีพร กล่าว